stanford-oval/wikipedia huggingface dataset:
Riihilammi (Orivesi)
Historiaa

Vuoden 1958 peruskartassa lampi oli umpijärvi, sillä sen soita ei ollut vielä ojitettu. Seuraavassa, vuoden 1979 kartassa, sille oli kaivettu nykyiset ojat ja metsäautotie oli jo rakennettu.
Roman Korban

Roman Korban vuonna 2011.
Roman Korban (23. toukokuuta 1927 – 15. tammikuuta 2024) oli puolalainen keskimatkojen juoksija. Hän kilpaili miesten 800 metrin juoksussa vuoden 1952 kesäolympialaisissa. Hän karsiutui jo alkuerissä.
Korban kuoli 96-vuotiaana 15. tammikuuta 2024 .
Roibospensaat

| Roibospensaat |
| --- | --- |
 Kapinroibospensas Aspalathus linearis
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Faboideae
Suku::  Roibospensaat Aspalathus  L.
Katso myös
   Roibospensaat Wikispeciesissä   Roibospensaat Commonsissa 
Infobox OKNimi-testi OK: 
Roibospensaat (Aspalathus) on suku hernekasvien heimossa. Siihen kuuluu noin 290 lajia pensaita, jotka kasvavat eteläisessä Afrikassa. Suvun tunnetuin laji on mauste- ja teekasvina käytetty kapinroibos eli kapinroibospensas (Aspalathus linearis), joka kasvaa luontaisesti Etelä-Afrikan Kapmaalla.
Aiheesta muualla

Finto: Kassu – Kasvien suomenkieliset nimet: Roibos(pensaat) (Aspalathus)
ITIS: Aspalathus (englanniksi)
United States Department of Agriculture (USDA): Aspalathus (englanniksi)
Riquelme (1928)

| Riquelme |
| --- | --- |

Aluksen vaiheet
Rakentaja:  John I. Thornycroft and Company, Woolston
Kölinlasku:  18. heinäkuuta 1927
Laskettu vesille:  21. toukokuuta 1928
Palveluskäyttöön:  15. huhtikuuta 1929
Poistui palveluskäytöstä:  poistettu alusluettelosta 30. tammikuuta 1963
Loppuvaihe:  romutettu
Tekniset tiedot
Uppouma:  1 107 t (standardi) 1 453 t (max)
Pituus:  91,44 m
Leveys:  8,84 m
Syväys:  3,86 m
Koneteho:  28 000 hv
Nopeus:  35 solmua
Miehistöä:  130
Aseistus
Aseistus:  3 x 4,7"/L45 (120 mm) -tykkiä yksiputkisina asennuksina 1 x DP 3" (76 mm) -tykki 6 x 21" (533 mm) torpedoputkea
Riquelme oli Chilen laivaston Serrano-luokan hävittäjä toisessa maailmansodassa.
Valmistus

Alus tilattiin 1927 John I. Thornycroft and Companyltä Woolstonista, missä köli laskettiin 18. heinäkuuta. Alus laskettiin vesille 21. toukokuuta 1928 kumminaan Chilen Lontoon laivastoattasean puoliso María L. de von Schroeders ja valmistui 15. huhtikuuta 1929. Alus otettiin Chilen laivaston palvelukseen ensimmäisenä päällikkönään Vicente Merino.
Palvelus

Riquelme lähti 16. toukokuuta Portsmouthista kotimatkalle Hyattin kanssa ja vieraili matkalla Las Palmasissa, Pernambucossa, Montevideossa, Punta Arenasissa, Puerto Buenossa, Grapplerissa ja San Antoniossa, missä Chilen presidentti, laivasto ministeri ja laivaston johto nousivat alukselle. Alukset jatkoivat matkaansa Valparaísoon, jonne ne saapuivat 2. kesäkuuta.
Alus modernisoitiin 1950-luvun puolivälissä saattajaksi, mutta suurimmat muutokset olivat yhdysvaltalaisen tutkan asentaminen ja maston muuttaminen kolmijalkaiseksi. Lisäksi aluksen polttoainesäiliöitä suurennettiin ja sille asennettiin kaikuluotain. Aseistusta lisättiin neljään 20 millimetrin ilmatorjuntatykkiin.
Alus poistettiin palveluksesta 31. elokuuta 1962 ja alusluettelosta 30. tammikuuta 1963. Alus on romutettu.
Rikospoliisi ei laula

| Rikospoliisi ei laula |
| --- | --- |
Tyyli:  draama
Kestoaika:  60 minuuttia
Pääosissa:  Juha Kukkonen Meri Nenonen Ville Tiihonen Konsta Mäkelä Jerry Mikkelinen
Alkuperämaa:   Suomi
Verkko:  MTV3
Esitetty:  1. lokakuuta 2006 – 19. marraskuuta 2006
Tuotantokausia:  1
Jaksoja:  8
Tuotanto
Tuottaja(t):  Tuula Jääskeläinen
Vastaava(t) tuottaja(t):  Teea Hyytiä
Ohjaaja(t):  Jarmo Lampela
Käsikirjoittaja(t):  Jarkko Sipilä Jouni Mölsä
Leikkaaja(t):  Jussi Lehto
Kuvaaja(t):  Rauno Ronkainen
Tuotantoyhtiö(t):  Jarowskij
Aiheesta muualla
IMDb 
Elonet
Rikospoliisi ei laula on MTV3-kanavalla esitetty suomalainen poliisisarja. Poliisi näkee elämänsä aikana rikoksien kirjon, ja siitä sarja kertoo. Ohjelma perustuu MTV3:n rikostoimittajan Jarkko Sipilän Takamäki-sarjan kirjoihin. Sarjan on ohjannut Jarmo Lampela, ja sen ovat käsikirjoittaneet Jarkko Sipilä ja Jouni Mölsä. Sarjan tapahtumapaikkana on Helsinki.
Pääosissa

| 0 | 1 | 2 |
| --- | --- | --- |
|  Juha Kukkonen  | … |  rikoskomisario Kari Takamäki   |
|  Meri Nenonen  | … |  Vanhempi rikoskonstaapeli Anna Joutsamo   |
|  Ville Tiihonen  | … |  Vanhempi rikoskonstaapeli Suhonen   |
|  Konsta Mäkelä  | … |  Vanhempi rikoskonstaapeli Harju   |
|  Jerry Mikkelinen  | … |  Vanhempi rikoskonstaapeli Hakim   |
Jaksot

| Jakso | Nimi | Ensiesitys |
| --- | --- | --- |
| 1. | Delfiinityttö | 1. lokakuuta 2006 |
| 2. | Yllätys | 8. lokakuuta 2006 |
| 3. | Tuntomerkkeihin sopiva | 15. lokakuuta 2006 |
| 4. | Laiton lyönti | 22. lokakuuta 2006 |
| 5. | Mykkä todistaja | 29. lokakuuta 2006 |
| 6. | Kuoleman askelmerkit | 5. marraskuuta 2006 |
| 7. | Syytä epäillä | 12. marraskuuta 2006 |
| 8. | Todennäköisin syin | 19. marraskuuta 2006 |
Aiheesta muualla

Rikospoliisi ei laulu Jarowskij sivuilla (Arkistoitu – Internet Archive)
Ronald Pope

Popen veistos Derbyn kaupunginmuseossa.
Ronald Pope (1920–1997) oli englantilainen kuvanveistäjä, joka vietti suurimman osan elämästään Derbyshiressä, missä hänen töitään on monissa julkisissa tiloissa sekä Derbyn kaupunginmuseossa.
Pope työskenteli nuorena Rolls-Roycen tehtailla ja oppi siellä työstämään metallia. Hän aloitti taideopintonsa sodan jälkeen 25-vuotiaana Lontoossa Sladen taidekoulussa, missä hän opiskeli kuvanveistoa, ja jatkoi keramiikan opinnoilla Woolwichin ammattikorkeakoulussa. Hän käytti veistoksissaan kiveä, puuta ja metallia. Monet Popen veistokset ovat tilaustöitä julkisiin tiloihin, kuten kirkkoihin ja sairaaloihin. Hän teki myös hiilipiirroksia. 1990-luvulla hän lopetti veistosten tekemisen ja siirtyi maalamaan akvarelleja.
Aihevalinnoista ja materiaalin käsittelystä nähdään, että Pope sai vaikutteita Henry Moorelta ja Barbara Hepworthilta. Hänen töissään näkyy halaukseen kurottuvia ihmishahmoja, afrikkalaisia sotureita ja abstrakteja lintuja.
Riuttalammi (Joutsa, eteläinen)

| Riuttalammi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°57′39″N, 26°11′03″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kälkäjoen valuma-alue (14.95)
Laskuoja:  oja Isoon Säynätjärveen 
Järvinumero:  14.952.1.009
Mittaustietoja
Pinnankorkeus:  131,7 m  
Pituus:  290 m  
Leveys:  130 m  
Rantaviiva:  0,76 km  
Pinta-ala:  2,816 ha  
Saaria:  ei saaria 
 fiRiuttalammi 
Riuttalammi  on Keski-Suomessa Joutsassa  Etu-Ikolan lähellä sijaitseva lampi.
Maantietoa

Lampi on 290 metriä pitkä, 130 metriä leveä, ja sen pinta-ala on 2,8 hehtaaria. Lammella ei ole kartan mukaan saaria.  Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kälkäjoen valuma-alueella (14.95), jonka Havujoen alueeseen (14.952) se kuuluu. Lammen vedenpinnan korkeus on 131,7 metriä mpy.
Ripsupillit

| Ripsupillit |
| --- | --- |
 Turraea pubescens
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Sapindales
Heimo::  Mahonkikasvit Meliaceae
Suku::  Ripsupillit Turraea  L.
Katso myös
   Ripsupillit Wikispeciesissä   Ripsupillit Commonsissa 
Infobox OKNimi-testi OK: 
Ripsupillit (Turraea) on mahonkikasvien (Meliaceae) heimoon kuuluva kasvisuku. Sukuun kuuluu ainakin noin 50 lajia, joiden lisäksi sukuun on kuvattu yli 70 muutakin lajia, mutta niiden taksonominen asema on toistaiseksi epäselvä.
Lajeja

Turraea fischeri
Turraea holstii – jasmiiniripsupilli
Turraea obovata
Turraea pubescens
Turraea robusta – roimaripsupilli
Turraea sericea
Turraea virens
Aiheesta muualla

iNaturalist: Ripsupillit (Turraea)
UniProt: Taxonomy – Turraea (englanniksi)
Global Biodiversity Information Facility (GBIF): Turraea (englanniksi)
Flora of China: Turraea (englanniksi)
Ritva Kasurinen

Ritva Kasurinen (s. 27. lokakuuta 1936) on suomalainen tanssija, tanssinopettaja ja koreografi.
Kasurinen opiskeli klassista balettia muun muassa Suomalaisen Oopperan balettikoulussa vuosina 1945–1949, Kansallisoopperan balettikoulussa vuosina 1952–1954 ja 1958–1960, Elsa Sylvesterssonin ja Kari Karnakosken balettikouluissa vuosina 1956–1964 ja Budapestin Oopperan balettikoulussa vuonna 1960. Hän opiskeli 1950-luvulla myös Sibelius-Akatemiassa Maggie Gripenbergin vapaatanssikoulussa, Tukholman Balettiakatemiassa Birgit Cullbergin ohjauksessa sekä karakteritanssia Airi Säilän tanssikoulussa ja 1960-luvulla karakteritanssia Into Lätin balettikoulussa Helsingissä.
Koreografin uraan Kasurinen alkoi suuntautua jo 1950-luvun lopulta lähtien, ja alan opintoja hän hankki ensin vuonna 1964 Tukholman kuninkaallisen musiikkiakatemian koreografilinjalla. Jo samana vuonna hän sai Suomen Tanssitaiteilijain Liiton koreografiakilpailuissa 1. palkinnon teoksellaan Oikutteleva Muusa. Vuonna 1969 hän oli ensimmäinen Leningradin kuuluisaan koreografikouluun päässyt länsimaalainen opiskelija, ja seuraavana vuonna hän sai koulun baletinohjaajalinjalta balettimestarin diplomin.
Kasurinen oli tamperelaisen Tanssiteatteri Polarin perustaja, taiteellinen johtaja ja koreografi sekä teatterin koulun balettimestari vuosina 1976–1980. Kasurinen julkaisi vuonna 2009 omaelämäkerrallisen teoksen Norsut eivät unohda koskaan – tanssia ja elämää, joka kertoo laajasti myös suomalaisen tanssin historiasta 1900-luvulta.
Aiheesta muualla

Ritva Kasurinen Internet Movie Databasessa. (englanniksi)
Riuttalammi

| Riuttalammi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°44′17″N, 24°09′34″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  oja Riuttaojaan 
Järvinumero:  35.744.1.005
Mittaustietoja
Pinnankorkeus:  150,2 m  
Rantaviiva:  0,607 km  
Pinta-ala:  2,004 ha  
Saaria:  ei saaria 
 fiRiuttalammi 
Riuttalammi  on Pirkanmaalla Oriveden Enonsivun pohjoispuolella sijaitseva lampi.
Maantietoa

Lammen pinta-ala on 2,0 hehtaaria ja se on 200 metriä pitkä ja 200 metriä leveä. Se sijaitsee Riuttanevan eteläosassa Kukkula-aholla. Lammella ei ole kartan mukaan saaria ja sen rannat ovat suomaata. Lammen rantaviivan pituus on 600 metriä ja se on autio. Riuttanevalla kulkevalle tielle on 200 metriä matkaa.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Enojärven valuma-alueeseen se kuuluu. Lammen vedenpinnan korkeus on 150,2 metriä mpy. Siihen on johdettu ympäröivältä suolta kuivatusojia järveen. Sen laskuoja lähtee järven luoteiskulmasta ja yhtyy pian Riuttaojaan, joka laskee Enonjärven Riuttalahteen.
Historiaa

Vuoden 1957 peruskartassa järven karttanimi oli Ahvenjärvi ja siihen laski luontainen suo-oja Iso-Niskasta (kartassa Iso-Niskajärvi) ja Majalammilta (kartassa Riuttalampi) Silmäkelammin kautta. Järvien nimet on korjattu nykyisiksi vuoden 1973 karttaan.
Ritva Kajasto

Ritva Kajasto vuonna 1966.
Ritva Anneli Kajasto (19. toukokuuta 1938 Helsinki – 21. kesäkuuta 2015 Hämeenlinna) oli suomalainen televisiokuuluttaja.
Kajasto tunnettiin Mainos-TV:n ohjelmien pitkäaikaisena kuuluttajana television ykkös- ja kakkosverkossa. Hän aloitti kuuluttajana jo 1959. 1990-luvun alussa Kajasto oli MTV:n ainoa vakituinen kuuluttaja, kun muut olivat freelancereita.
Kirjallisuutta

Urpo Virkkunen, Kuka on kuka tv:ssä. Otava, 1970.
Robert Andersson

| Mitalit | Mitalit | Mitalit |  |
| --- | --- | --- | --- |
|  Robert Andersson |  Robert Andersson |  Robert Andersson |  |
Maa:   Ruotsi
Miesten vesipallo
|  Olympialaiset  |  Olympialaiset  |  Olympialaiset  |  |
|  Hopeaa | Tukholma 1912 | Vesipallo |  |
|  Pronssia | Lontoo 1908 | Vesipallo |  |
|  Pronssia | Antwerpen 1920 | Vesipallo |  |
Robert Theodor Andersson (18. lokakuuta 1886 Tukholma – 2. maaliskuuta 1972 Tukholma) oli ruotsalainen vesipalloilija, uimahyppääjä ja uimari. Hän edusti seuratasolla Stockholms KK:ta.
Andersson kilpaili Ateenan välikisoissa 1906 uimahyppyjen kerroshypyissä, joissa hän sijoittui seitsemänneksi, ja 100 metrin vapaauinnissa, jossa hän oli yhdeksäs. Hän oli kerroshypyissä neljäs vuoden 1908 olympialaisissa, jonka lisäksi hän kilpaili 100 ja 400 metrin vapaauinnissa pudoten ensimmäisellä kierroksella molemmissa lajeissa. Lontoossa pidetyissä kisoissa hän kuului Ruotsin pronssia voittaneeseen vesipallojoukkueeseen.
Andersson sai Tukholman olympiakisoista 1912 vesipallosta hopeaa ja pääsi puolivälieriin saakka 100 metrin vapaauinnissa, mutta karsiutui kerroshypyissä alkuerissä. Ensimmäisen maailmansodan jälkeen vuoden 1920 kisoissa hän voitti vesipallosta pronssia ja ui maansa 4 × 200 metrin vapaauintiviestijoukkueessa, joka sijoittui neljänneksi.
Robertin sisko Selma sekä veljet Adolf ja Erik kilpailivat kaikki vesiurheilulajeissa.
Andersson teki vuonna 1909 200 metrin rintauinnin maailmanennätyksen 3.08,3. Frederick Holmanin edellinen ennätys parani 0,9 sekunnilla. Ennätys pysyi voimassa seuraavaan vuoteen, kunnes Felicien Courbet rikkoi sen.
Rocky Carroll

| Rocky Carroll |
| --- | --- |

Henkilötiedot
Koko nimi:  Roscoe Fulton Carroll
Syntynyt: 8. heinäkuuta 1963 (ikä 61)  Cincinnati, Ohio
Näyttelijä
Aktiivisena:  1980–
Merkittävät roolit:  Joey Emerson (Roc) Dr. Keith Wilkes (Chicagon lääkärit) Lt. Darik Westergaurd (Purppuravyöhyke) Adrian Spencer (Wellcome to New York) Cal Reese (Agentit) Director Leon Vance (NCIS Rikostutkijat)
Aiheesta muualla
IMDb 
Elonet
Roscoe Fulton ”Rocky” Carroll (s. 8. heinäkuuta 1963 Cincinnati, Ohio, Yhdysvallat) on yhdysvaltalainen näyttelijä, joka on parhaiten tunnettu rooleistaan televisiosarjoissa Chicagon lääkärit, NCIS: Los Angeles sekä NCIS Rikostutkijat. Näiden lisäksi hän on näytellyt elokuvissa Syntynyt 4. heinäkuuta, Kaahari katkoviivalla, Purppuravyöhyke, Helvetillinen suunnitelma ja Naistenkaataja.
Caroll opiskeli aikanaan Cincinnatissa Luovan ja Esittävän taiteen oppilaitoksessa (engl. School of Creative and Performance Arts) samaan aikaan Sarah Jessica Parkerin kanssa.
Caroll on ollut naimisissa Gabrielle Bullockin kanssa vuodesta 1996 ja heillä on yksi lapsi.
Roger Turner

| Mitalit | Mitalit | Mitalit |  |
| --- | --- | --- | --- |
|  Roger Turner 1928. |  Roger Turner 1928. |  Roger Turner 1928. |  |
Maa:   Yhdysvallat
Miesten taitoluistelu
| MM-kilpailut  | MM-kilpailut  | MM-kilpailut  |  |
|  Hopeaa | New York City 1930 | yksinluistelu |  |
|  Hopeaa | Berliini 1931 | yksinluistelu |  |
Roger Felix Turner (3. maaliskuuta 1901 Milton, Massachusetts – 29. lokakuuta 1993 Walpole, Massachusetts) oli yhdysvaltalainen taitoluistelija ja kaksinkertainen MM-mitalisti.
Turner voitti miesten yksinluistelun MM-hopeaa vuosina 1930 ja 1931. Molemmilla kerroilla hän hävisi itävaltalaiselle Karl Schäferille. Lisäksi hän oli kahdesti viides. Talviolympialaisissa Turner kilpaili kahdesti: Vuonna 1928 Sankt Moritzissa hän oli kymmenes ja vuonna 1932 Lake Placidissa kuudes. Pohjois-Amerikan mestaruuskilpailuista Turner voitti kaksi hopeamitalia, ja Yhdysvaltain-mestaruuskilpailuista hän saavutti kuusi mestaruutta ja kaksi hopeasijaa.
Roihupellon metroasema

Maanpäällinen asema sijoittuisi metrosillan kohdalle Sahaajankadun ja Viilarintien ympäristöön.
Roihupellon metroasema on suunniteltu Helsingin metron maanpäällinen asema Roihupellon alueelle, Siilitien ja Itäkeskuksen väliselle rataosuudelle. Aseman rakentamishanke liittyy laajempaan Roihupellon kehittämiseen ja muuttamiseen pelkästä teollisuus- ja liikealueesta myös asuin- ja kampusalueeksi.
Roihupellon asema olisi todennäköisesti viimeinen alkuperäisen eli niin kutsutun kantametron linjalle valmistuva väliasema.
Historia

Roihupellon metroasema esiintyi jo metrotoimikunnan vuonna 1963 julkaisemassa tulevaisuudensuunnitelmassa. 1970-luvun alkuun mennessä Roihupellon ja Kalasataman asemien rakentamisesta oltiin luovuttu, mutta niille oli mahdollinen tarve huomioon ottaen jätetty varaus. Kalasataman metroasema avautui vasta vuonna 2007.
Vuonna 2018 Helsingin kaupunkiympäristön toimiala julkaisi uuden yleiskaavan pohjalta Roihupellon teollisuusalueen suunnitteluperiaatteet, ja näihin sisältyi Roihupellon metroaseman rakentaminen vuoteen 2050 mennessä. Julkaisun mukaan metroaseman ja pikaraitiotien myötä Roihupelto muuttuisi sekoittuneiden toimintojen kaupunkirakenteeksi. Lokakuussa 2023 Raide-Jokeri eli pikaraitiotie 15 aloitti liikennöinnin. Lähellä kaavailtua metroaseman paikkaa sijaitsee Roihupellon pysäkki, ja alueen pohjoisosassa Kauppamyllyntien pysäkki.
Näkemyksiä

Herttoniemi-seura on suhtautunut myönteisesti Roihupellon alueen suunnitelmiin, ja näkee mahdollisen metroaseman puoltavan tiivistä rakentamista, joka puolestaan säästäisi Herttoniemen ja Roihuvuoren metsäalueita rakentamispaineelta. Myllypuro-seura kannattaa myös metroasemaa Roihupeltoon, mutta toivoo jo alusta alkaen runsasta asutusta alueelle, jotta uuden aseman ympärille syntyvä liikekeskusta ei syö elinvoimaa Myllypurolta ja Roihuvuorelta.
Arkkitehti Kai Söderströmin mukaan voi olettaa, että suunniteltuun metrokortteliin sijoittuisi jonkinlainen liikekeskus, toimistotilaa ja mahdollisesti asumista. Lisäksi sen läheisyydessä olisi erittäin otolliset paikat tiiviille ja korkealle rakentamisille. Söderströmin mukaan metroaseman päivittäinen käyttäjämäärä vuonna 2050 voisi olla yli 13 000.
Helsingin metrotoimikunnan vuoden 1963 ehdotus, jossa näkyy Roihupellon asema.
Ronald Neame

Ronald Neame ja Judy Garland Suuri voitto -elokuvan (1963) kuvauksissa.
Ronald Neame (23. huhtikuuta 1911 – 16. kesäkuuta 2010) oli brittiläinen elokuvaaja ja elokuvaohjaaja, -käsikirjoittaja sekä -tuottaja. Hän voitti BAFTA-palkinnon ja oli useampaan otteeseen ehdolla Oscar-palkinnon saajaksi.
Neame syntyi Lontoossa. Hänen tuottamiensa elokuvien joukkoon kuuluvat klassikot Lyhyt onni (1945), Suuret toiveet (1946) ja Oliver Twist (1948).
Neame oli vuosina 1932–1973 naimisissa Beryl Heanlyn kanssa. He saivat yhden lapsen, näyttelijä Christopher Neamen (s. 1947). Vuonna 1993 Neame avioitui Donna Friedbergin kanssa. Hänelle myönnettiin vuonna 1996 Brittiläisen imperiumin ritarikunnan komentajan arvo ansioista elokuva-alalla.
Aiheesta muualla

Ronald Neame Internet Movie Databasessa. (englanniksi)
Ronald Neame Elonetissä.
Robert Andrich

Robert Andrich heinäkuussa 2022.
Robert Andrich (s. 22. syyskuuta 1994 Potsdam) on saksalainen jalkapalloilija, pelipaikaltaan keskikenttäpelaaja. Hän edustaa Saksan Bundesliigassa pelaavaa Bayer 04 Leverkusenia. Hän on pelannut Saksan A-maajoukkueessa vuodesta 2023.
Andrich pelasi Hertha Berlinin juniori- ja reservijoukkueissa mutta ei päässyt pelaamaan edustusjoukkueessa. Helmikuussa 2015 hän siirtyi 3. Ligassa pelanneeseen Dynamo Dresdeniin ja heinäkuussa 2016 saman sarjan Wehen Wiesbadeniin. Kaudella 2018–2019 hän edusti Heidenheimia ja pelasi 2. Bundesliigassa 25 ottelua, joissa hän teki neljä maalia. Heinäkuussa 2019 Andrich siirtyi Bundesliigan Union Berliniin. Hän pelasi kaudella 2019–2020 Bundesliigassa 30 ottelua, jotka kaikki avauskokoonpanossa, ja teki kesäkuussa 2020 maalin Schalke 04:ää vastaan tasapeliin 1–1 päättyneessä ottelussa. Kaudella 2020–2021 hän pelasi 29 bundesliigaottelua, jotka kaikki avauskokoonpanossa. Joulukuussa hänet ajettiin ulos kentältä ottelussa Hertha Berliniä vastaan ja hän oli pelikiellon vuoksi poissa kolmesta seuraavasta ottelusta. Hän teki kauden aikana viisi liigamaalia: lokakuussa Freiburgia, marraskuussa Arminia Bielefeldiä ja Eintracht Frankfurtia, tammikuussa Wolfsburgia sekä huhtikuussa Hertha Berliniä vastaan.
Andrich siirtyi Bayer Leverkuseniin elokuussa 2021. Hän pelasi kauden aikana 26 bundesliigaottelua, joista 21 avauskokoonpanossa ja teki maalin syyskuussa Stuttgartia, marraskuussa Hertha Berliniä, tammikuussa Borussia Mönchengladbachia ja helmikuussa Borussia Dortmundia vastaan. Tuossa Stuttgart-ottelussa hänet ajettiin ulos kentältä 32. minuutilla ja hän sai kolmen ottelun pelikiellon. Hän pelasi Eurooppa-liigassa viisi ottelua ja teki alkulohkopeleissä maalin lokakuussa Real Betisiä sekä kaksi maalia marraskuussa Celticiä vastaan. Kaudella 2022–2023 hän pelasi Bundesliigassa 29 ottelua, joista yhtä vaille kaikki avauskokoonpanossa, ja teki maalin marraskuussa Union Berliniä ja helmikuussa Hoffenheimia vastaan. Mestarien liigassa hän pelasi viidessä alkulohkon ottelussa ja teki syyskuussa maalin Atlético Madridia vastaan. Eurooppa-liigassa hän pelasi kuusi pudotuspeliottelua. Kaudella 2023–2024 hän voitti Saksan liigamestaruuden ja cupin. Hän pelasi Bundesliigassa 28 ottelua ja teki maalin helmikuussa Mainzia, maaliskuussa Hoffenheimia, huhtikuussa Stuttgartia ja toukokuussa Augsburgia vastaan. Eurooppa-liigassa Leverkusen ylsi loppuotteluun ja Andrich pelasi 11 ottelua ja teki maalin ensimmäisessä välieräottelussa AS Romaa vastaan.
Andrich pelasi Saksan alle 18-, alle 19- ja alle 20-vuotiaiden maajoukkueissa. Ensimmäisen ottelunsa Saksan A-maajoukkueessa hän pelasi Itävaltaa vastaan marraskuussa 2023. EM-kilpailuissa 2024 hän pelasi avauskokoonpanossa Saksan neljä ensimmäistä ottelua ja tuli varsinaisen peliajan ensimmäisen jakson jälkeen kentälle tappiollisessa puolivälieräottelussa Espanjaa vastaan. Hän on heinäkuun 2024 loppuun mennessä pelannut kymmenen A-maaottelua, joissa hän on ollut kahdeksan kertaa avauskokoonpanossa.
Rocksielu

| Rocksielu Matti Juva |
| --- | --- | --- |

Studioalbumin tiedot
 Äänitetty : 1974, Microvox
 Julkaistu: 1974
 Formaatti: LP
 Tuottaja(t): Jukka Kuoppamäki & Satsanga
 Tyylilaji: rock
 Kesto: 37.06
 Levy-yhtiö: Satsanga
Rocksielu (SATLP-1010) on Matti Juvan ensimmäinen ja toistaiseksi ainoa sooloalbumi. Albumin julkaisi Satsanga vuonna 1974 ja äänitti Pekka Nurmikallio Microvox-studiolla Lahdessa. Albumin kappaleet julkaistiin CD-muotoisina syksyllä 2013, Castanja -yhtyeen debyyttialbumin uusintajulkaisun yhteydessä.
Kappaleet

Kaikki kappaleet on kirjoittanut Matti Juva ja sovittanut Juha Björninen, ellei toisin mainita.
A-puoli
Discolintu – 2.52 (san. Jari Nenonen)
Taidat fiilaa mua linssiin – 2.23
Pikatien haltijatar – 3.17 (san. Nenonen)
Oo Susanna – 3.12
Catacombi Rock – 2.55
Vanha tammi – 3.50
B-puoli
Tyttö maasta Taigan – 2.31 (san. Nenonen)
Taisit olla kuudentoista – 2.50
Hiileenpuhaltajat – 3.39
Hei, kansa Kalevan – 3.09
Ruotsinlautta – 2.45 (san. Nenonen)
Rauhanmaa – 4.22
Muusikot

Matti Juva – laulu
Juha Björninen – kitara, lyömäsoittimet, sovittaja
Pekka Helin – basso, taustalaulu, lyömäsoittimet
Jukka Savolainen – rummut ja lyömäsoittimet (A1, A2, B4, B5)
Pertti Burman – rummut ja lyömäsoittimet (muut kappaleet)
Ari Mattsson – piano, sähköpiano (A1, A2, A5, A6, B4, B5)
Osmo Seppälä – piano, sähköpiano (muut kappaleet)
Matti Saarinen – alttosaksofoni (A2, A3, B1, B2, B4, B5)
Pekka Untovuori – tenorisaksofoni (A1, A2, B4, B5)
Timo Tainio – baritonisaksofoni (A1, A2, B5)
Eero Mattsson – tenorisaksofoni (A5), huilu (A6)
Muusikot > Tuotanto

Pekka Nurmikallio – äänittäjä
Jukka Kuoppamäki – tuottaja
Mikko Kuoppamäki – kannet
JKC-Music – kustantaja
Rocks

| Rocks Aerosmith |
| --- | --- | --- |

Studioalbumin tiedot
 Äänitetty : helmii-maaliskuu 1976
 Julkaistu: toukokuu 1976
 Tuottaja(t): Jack Douglas, Aerosmith
 Tyylilaji: hard rock, heavy metal
 Kesto: 34.31
 Levy-yhtiö: Columbia Records
Aerosmithin muut julkaisut
| Toys in the Attic 1976 | Rocks 1975 | Draw the Line 1977 |
Singlet albumilta Rocks
 ”Last Child” Julkaistu: 27. toukokuuta 1976  ”Walk This Way” Julkaistu: 27. elokuuta 1976  ”You See Me Crying” Julkaistu: 22. maaliskuuta 1977
Rocks on rock-yhtyeen Aerosmithin vuonna 1976 julkaistu menestysalbumi. Albumin tunnetuin kappale lienee albumin avausraita "Back in the Saddle".